ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அமைச்சர் ஜிதேந்திர சிங்குடன் ஜம்மு காஷ்மீர் அரசுப் பணியாளர் தேர்வாணையத் தலைவர் சந்திப்பு.
மத்திய பணியாளர் நலன், மக்கள் குறைதீர்ப்பு, ஓய்வூதியங்கள் இணையமைச்சர் டாக்டர் ஜிதேந்திர சிங்கை ஜம்மு காஷ்மீர் அரசுப் பணியாளர் தேர்வாணையத்தின்  தலைவராகப் புதிதாகப் பொறுப்பேற்றுள்ள பி.ஆர். சர்மா இன்று  தில்லியில் சந்தித்தார்.
புதிதாகப் பொறுப்பேற்றதற்காக பி.ஆர், சர்மாவை வாழ்த்திய அமைச்சர் ஜிதேந்திரா சிங், ஜம்மு காஷ்மீர் யூனியன் பிரதேசத்தில் அரசுப் பணிகளுக்கான தேர்வுகள் உள்ளிட்ட நடைமுறைகளை விரைவில் தொடங்கவேண்டும் என்றார். இது தொடர்பாக மிக முக்கியமான பொறுப்பு சர்மாவுக்கு உள்ளது என்று குறிப்பிட்ட அமைச்சர், அதில் நீண்டகால அனுபவம் மிக்க சர்மாவின் திறமை பெரிதும் துணை புரியும் என்றார்.
கோவிட்-19 தொற்றினால் பாதிக்கப்பட்டுள்ள மாநிலப் பகுதிகளில் மாநில அரசுப் பணியாளர் தேர்வாணைய நடைமுறைகளைக் கடைப்பிடிப்பது குறித்தும் தற்போதைய நிலைமையின்படி பணியாளர்களைத் தேர்ந்தெடுக்கும் பல்வேறு முறைகளையும் அமைச்சரிடம் சர்மா விவரித்தார்.
ஜம்மு காஷ்மீர் மாநிலத்தில் அரசுப் பணியாளர் தேர்வாணையத்தின் தலைமைப் பொறுப்பு ஏற்றுச் செயல்படுவது பெரிய கவுரவம் என்று கூறினார்.
அதிலும் குறிப்பாக நிர்வாகத்தில் வெளிப்படைத் தன்மை கடைப்பிடிப்பதிலும் பல்வேறு அரசுப் பணிகளுக்கு ஆட்களைத் தேர்ந்தெடுப்பதிலும் உள்ள குறிக்கோளிலும் அரசு உறுதியாக இருக்கிறது என்றார்.
(Visitor Counter : 113
பிரதமர் அலுவலகம்
ஹீலியாபோலிஸ் போர் நினைவிடத்திற்குப் பிரதமர் சென்றார்
பிரதமர் திரு. நரேந்திர மோடி எகிப்து அரசு முறைப் பயணத்தின் ஒரு பகுதியாக இன்று  கெய்ரோவில் உள்ள ஹீலியாபோலிஸ் காமன்வெல்த் போர் நினைவிடத்திற்குச் சென்றார்.
முதல் உலகப் போரின்போது எகிப்து மற்றும் ஏடனில் உயிர்த்தியாகம் செய்த 4300-க்கும் மேற்பட்ட இந்திய வீரர்களுக்குப் பிரதமர் அங்கு அஞ்சலி செலுத்தினார்.
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழா 52-ல் இந்திய பனோரமா பிரிவை மத்திய அமைச்சர் திரு அனுராக் சிங் தாகூர் தொடங்கி வைத்தார்
இந்திய சர்வதேச திரைப்பட விழா 52-ல் இந்திய பனோரமா பிரிவை மத்திய தகவல் மற்றும் ஒலிபரப்பு அமைச்சர் திரு அனுராக் சிங் தாகூர் தொடங்கி வைத்தார். ஹிமாச்சலப் பிரதேச ஆளுநர் திரு ராஜேந்திர விஸ்வநாத் அர்லேக்கர் உடனிருந்தார்.
இந்த ஆண்டுக்கான இந்தியன் பனோரமா பிரிவின் கீழ் 24 திரைப்படங்கள் மற்றும் 20 திரைப்படம் சாரா படங்கள் இடம்பெற்றுள்ளன. ஹிமாச்சலப் பிரதேச ஆளுநர் திரு ராஜேந்திர விஸ்வநாத் அர்லேகர், மத்திய அமைச்சருடன் இணைந்து தொடக்கப் படங்களான செம்கோர்  மற்றும் வேத்- தி விஷனரி  ஆகியவற்றின் நடிகர்கள் மற்றும் குழுவினரை பாராட்டி அவர்களுக்கு பங்கேற்புச் சான்றிதழ்களை வழங்கினார்.
திரைப்பட இயக்குநர்களை பாராட்டிய மத்திய அமைச்சர், “நாட்டின் தொலைதூர பகுதிகளில் இருந்து கதைகளை கொண்டு வர நீங்கள் அனைவரும் முயற்சி செய்திருக்கிறீர்கள். உள்ளடக்கம் தற்போது மிகவும் முக்கியத்துவம் பெற்றுள்ளது. நீங்கள் சரியான உள்ளடக்கத்தை உருவாக்கினால், அது தேசிய அளவில் மட்டுமல்ல, சர்வதேச அளவிற்கும் செல்லும்,” என்றார்.
தொடர்ந்து பேசிய அவர், “நம்மிடையே திறமைகள் உள்ளன, உங்கள் அனைவரின் உதவியுடனும், இந்திய சர்வதேச திரைப்பட விழாவை புதிய உயரத்திற்கு நாங்கள் கொண்டு செல்வோம்,” என்றார்.
கோவாவின் கடற்கரைக்கு இவ்விழாவை கொண்டு வருவதில் முக்கிய பங்கு வகித்த மறைந்த மனோகர் பாரிக்கரையும் அவர் நினைவு கூர்ந்தார்.
கடந்த காலங்களில் நடைபெற்ற திரைப்பட விழாக்களில் நடிகர்கள், இயக்குநர்கள் மற்றும் தயாரிப்பாளர்களுக்கு மட்டுமே விருதுகள் வழங்கப்பட்டு வந்ததை பார்த்தோம். ஆனால் தற்போது ஒரு திரைப்படத்தை உருவாக்கும் பின்னணியில் உள்ள தொழில்நுட்ப கலைஞர்களையும் கவுரவித்து வருகிறோம் என்றார் அவர். சர்வதேச திரைப்பட தயாரிப்பாளர்கள் இந்தியாவில் வந்து படப்பிடிப்பை நடத்த வேண்டும் என்றும் அமைச்சர் வலியுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://www.pib.gov.in/PressReleseDetail.aspx?PRID=1773718
பிரதமர் அலுவலகம்
மக்களுக்கு பிரதமர் தன்தேரஸ் வாழ்த்து
தந்தேரஸ் பண்டிகையை முன்னிட்டு பிரதமர் திரு நரேந்திர மோடி மக்களுக்கு வாழ்த்து தெரிவித்துள்ளார். உடல்நலம் மற்றும் ஆரோக்கியத்துடன் தந்தேரஸின் நெருங்கிய தொடர்பை விளக்கியுள்ள பிரதமர், இந்தியாவின் மருந்துகள் மற்றும் யோகாவில் உலகளாவிய கவனத்தை ஈர்த்திருப்பதை அங்கீகரித்து, இந்தத் துறைகளில் பணியாற்றுபவர்களின் பாரம்பரிய முயற்சிகளைப் பாராட்டினார். உலகளாவிய ஆயுஷ் உச்சி மாநாட்டில் தாம் ஆற்றிய உரையையும் பகிர்ந்து கொண்டுள்ளார்.
பிரதமர் வெளியிட்டுள்ள டுவிட்டர் பதிவு வருமாறு;
“தந்தேராஸின் மங்களகரமான சந்தர்ப்பத்தில் வாழ்த்துக்கள். நமது தேசத்தின் மக்கள் நல்ல ஆரோக்கியம் மற்றும் செழிப்புடன் ஆசீர்வதிக்கப்படுவார்கள். செல்வத்தை உருவாக்கும் உணர்வு நம் சமூகத்தில் மலரட்டும்’’.
“தந்தேரஸ் ஆரோக்கியம் மற்றும் ஆரோக்கியத்துடன் நெருங்கிய தொடர்பைக் கொண்டுள்ளது.அண்மைக்காலத்தில், இந்தியாவின் பாரம்பரிய மருந்துகள் மற்றும் யோகா உலகின் கவனத்தை ஈர்த்துள்ளன. இந்தத் துறைகளில் பணியாற்றுபவர்களை நான் பாராட்டுகிறேன். சமீபத்திய உலகளாவிய ஆயுஷ் உச்சி மாநாட்டில் எனது உரையைப் பகிர்ந்து கொள்கிறேன்’’.
பிரதமர் அலுவலகம்
தெலங்கானா மாநிலம் செகந்திராபாதில் தீ விபத்தில் உயிரிழந்தவர்களுக்கு பிரதமர் இரங்கல் தெரிவித்துள்ளார்
தெலங்கானா மாநிலம் செகந்திராபாதில் தீ விபத்தில் உயிரிழந்தவர்களுக்கு பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார்.
மேலும், உயிரிழந்தோர் குடும்பத்தினருக்கு தலா ரூ. 2 லட்சமும், காயமடைந்தவர்களுக்கு ரூ.50,000-மும் பிரதமரின் தேசிய நிவாரண நிதியிலிருந்து வழங்கப்படும் என அறிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் தெரிவித்துள்ளதாவது,
‘தெலங்கானா மாநிலம் செகந்திராபாதில் தீ விபத்தில் உயிரிழந்தவர்களுக்கு ஆழ்ந்த இரங்கலை தெரிவித்துக் கொள்கிறேன். காயமடைந்தவர்கள் விரைவில் குணமடைய பிரார்த்திக்கிறேன். இறந்தவர்களின் குடும்பத்தினருக்கு ரூ.2 லட்சமும், காயமடைந்தவர்களுக்கு 50,000 ரூபாயும் பிரதமரின் தேசிய நிவாரண நிதியிலிருந்து வழங்கப்படும் - PM @narendramodi”
சுகாதாரம் மற்றும் குடும்ப நலத்துறை அமைச்சகம்
2030-க்குள் நாய் மூலம் பரவும் ரேபிஸ் நோய் ஒழிப்புக்கான தேசிய செயல் திட்டத்தை திரு மன்சுக் மாண்டவியா மற்றும் திரு பர்ஷோத்தம் ருபாலா தொடங்கி வைத்தனர்
உலக ரேபிஸ் தினமான இன்று, 2030-ஆம் ஆண்டுக்குள் நாய் மூலம் பரவும் ரேபிஸ் நோயை ஒழிப்பதற்கான தேசிய செயல் திட்டத்தை மத்திய சுகாதாரம் மற்றும் குடும்ப நல அமைச்சர் திரு. மன்சுக் மாண்டவியா மற்றும் மத்திய மீன்வளம், கால்நடைப் பராமரிப்பு மற்றும் பால்வளம் அமைச்சர் திரு பர்ஷோத்தம் ருபாலா ஆகியோர் தொடங்கி வைத்தனர்.
மத்திய சுகாதாரம் மற்றும் குடும்ப நல இணை அமைச்சர் டாக்டர். பாரதி பிரவீன் பவார் மற்றும் மத்திய மீன்வளம், கால்நடைப் பராமரிப்பு மற்றும் பால்வளம் இணை அமைச்சர் திரு சஞ்சீவ் குமார் பல்யான் ஆகியோர் உடனிருந்தனர்.
ரேபிஸை அறிவிக்கப்பட்ட நோயாக ஆக்குமாறு மாநிலங்கள் மற்றும் யூனியன் பிரதேசங்களை அமைச்சர்கள் கேட்டுக்கொண்டனர். ஒரே சுகாதார அணுகல் மூலம் 2030-க்குள் நாய் மூலம் பரவும் ரேபிஸ் நோயை ஒழிப்பதற்கான “அமைச்சகங்களுக்கிடையேயான கூட்டு ஆதரவு அறிக்கை”-யை திரு மன்சுக் மாண்டவியா மற்றும் திரு பர்ஷோத்தம் ருபாலா வெளியிட்டனர்.
நிகழ்ச்சியில் பேசிய திரு.மன்சுக் மாண்டவியா, “மனிதர்கள் தனிமைப்படுத்தப்பட்ட உயிரினம் இல்லை என்பதால் சூழலியலில் உள்ள விலங்குகளிடம் இருந்து நோய்களைப் பெறுகின்றனர். முழுமையான அணுகலின் மூலமே இத்தகைய சவால்களை எதிர்கொள்ள முடியும்,” என்றார்.
ரேபிஸ் குறித்த விழிப்புணர்வை மக்களிடையே ஏற்படுத்துமாறு அதிகாரிகளை திரு பர்ஷோத்தம் ருபாலா கேட்டுக்கொண்டார்.
https://youtu.be/ug64i6MoNfE எனும் இணைப்பில் இந்த நிகழ்ச்சி ஒளிபரப்பப்பட்டது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758926
----
(Visitor Counter : 242
நிதி அமைச்சகம்
சுதந்திரத்தின அமிர்தப் பெருவிழாவின் சிறப்பு வார விழாக் கொண்டாட்டத்தின் ஒருபகுதியாக மத்திய நிதிஅமைச்சகத்தின்கீழ், தில்லி சுங்க இலாகாவால் ஹரியானாவில் 3,000 மரக்கன்றுகள் நடப்பட்டன
ஜுன் 7-ம் தேதியன்று, தில்லி சுங்க இலாகாவால், ஹரியானா மாநிலத்தில் 3,000 மரக்கன்றுகள் நடப்பட்டன. சுதந்திரதின அமிர்தப் பெருவிழா சிறப்பு வாரத்தின் ஒருபகுதியாக, மரக்கன்றுகள் நடும் விழா ஜுன் 6 முதல் ஜுன் 12 வரை நடைபெறுகிறது. சுதந்திர தினத்தின் 75-வது ஆண்டை நினைவுகூரும் வகையிலும், சுதந்திரப் போராட்டத்தில் தங்கள் இன்னுயிரை தியாகம் செய்த வீரர்களை போற்றும் விதமாகவும் மரக்கன்றுகள் நடும் நிகழ்ச்சி நடைபெறுகிறது. சுதந்திர தின அமிர்தப் பெருவிழா சிறப்புவார விழா பிரதமர் திரு.நரேந்திர மோடியால், ஜுன் 6-ம் தேதி தில்லி விக்யான் பவனில் தொடங்கி வைக்கப்பட்டது.
மேலும் விவரங்களுக்கு இந்த செய்தியின் ஆங்கில இணைப்பை காணவும்: https://pib.gov.in/PressReleasePage.aspx?PRID=1832039
PIB Headquarters
சிறந்த மகளிர் வெல்டர்களுக்கான இரண்டாவது தேசிய திறன் போட்டி, 6, டிசம்பர், 2019 அன்று காலை மணி 9.30-முதல் சென்னையில் இந்திய வெல்டிங் நிறுவனத்தின் ஒத்துழைப்புடன்
சிறந்த மகளிர் வெல்டர்களுக்கான இரண்டாவது தேசிய திறன் போட்டி, 6, டிசம்பர், 2019 அன்று காலை மணி 9.30-முதல் சென்னையில் இந்திய வெல்டிங் நிறுவனத்தின் ஒத்துழைப்புடன் நடைபெறவுள்ளது. சென்னை, நீலாங்கரையில் உள்ள கெம்ப்பி இந்தியா நிறுவனத்தில் ஏற்பாடு செய்யப்பட்டுள்ள இந்தப் போட்டியில், வெல்டிங் மூலமான உற்பத்தித்துறையில் பணியாற்றுபவர்கள், வெல்டிங் பயிலும் மாணவர்கள் பங்கேற்கவுள்ளனர்.
வெல்டிங் தொழிலில் மேலும் மேலும் அதிக எண்ணிக்கையில் பெண்கள் சேருவதை ஊக்குவிக்கும் நோக்கத்துடன் இந்திய வெல்டிங் நிறுவனம், பெண்களுக்கென தனியாக “தேசிய திறன் போட்டிகள்-சிறந்த வெல்டர்” என்கிற போட்டியை 2018 முதல் சென்னையில் நடத்தி வருகிறது. டிஜிட்டல் கட்டுப்பாடு கொண்ட வெல்டிங் எந்திரங்களை உற்பத்தி செய்யும் பின்லாந்து முன்னணி நிறுவனத்தின் துணை நிறுவனமான கெம்ப்பி இந்தியா நிறுவனம், இந்தப் போட்டியை முன்நின்று நடத்துகிறது. கொல்கத்தாவில் உள்ள தானியங்கி வெல்டிங் மற்றும் வெட்டும் அமைப்புகளின் உற்பத்தி நிறுவனமான நெக்ஸ்ட்ஜென் பிளாஸ்மா நிறுவனமும் இணைந்து இந்தப் போட்டியை நடத்துகிறது.
பெண் வெல்டர்கள், வெல்டிங் பொறியாளர்கள் மற்றும் வெல்டிங் நுட்பாளர்கள் ஆகியோரை சர்வதேச மற்றும் தேசிய திறன் போட்டிகளில் பங்கேற்கச் செய்வது உள்ளிட்ட பல வகைகளிலும் இந்திய வெல்டிங் நிறுவனம் ஊக்குவித்து வருகிறது.
இந்தியாவின் தொழிலாளர்கள் எண்ணிக்கையில் பாலின சமநிலை பராமரிக்கப்பட்டால், நாட்டின் மொத்த உள்நாட்டு உற்பத்தி 16 சதவீதம் அதிகரித்து, மந்தநிலையில் உள்ள பொருளாதாரத்தை ஊக்குவிப்பதற்கு மிகவும் உதவியாக இருக்கும் என்று கூறப்பட்டு வரும் நிலையில், “மகளிர் சிறந்த வெல்டர் போட்டி” போன்ற போட்டிகள் முக்கியத்துவம் பெறுகின்றன.
அணுசக்தி துறையின் பொருட்கள் விஞ்ஞானக் குழுவின் இயக்குநர் டாக்டர் ஷாஜு கே ஆல்பர்ட் வெளியிட்ட செய்திக்குறிப்பு இதனைத் தெரிவிக்கிறது.
தகவல் மற்றும் ஒலிபரப்பு அமைச்சகம்
இந்தியாவின் அதிகாரப்பூர்வமான தகவல் அளிக்கும் முறை தேச நலன்களைக் காக்கிறது: மத்திய தகவல் ஒலிப்பரப்புத் துறை அமைச்சர் திரு அனுராக் தாக்கூர்
இந்திய தகவல் பணி அதிகாரிகளின்  பயிற்சி நிறைவு விழாவில் தகவல் ஒலிப்பரப்புத் துறை அமைச்சர் திரு அனுராக் சிங் தாக்கூர் பங்கேற்று உரையாற்றினார். புதுதில்லியில் உள்ள இந்திய மக்கள் தொடர்பு கல்வி நிறுவனத்தில்  நடைபெற்ற 2018, 2019, 2020 தொகுதி இந்திய தகவல் பணி அதிகாரிகளின் பயிற்சி நிறைவு விழாவில் பங்கேற்று பேசிய அவர், இந்தியாவின் அதிகாரப்பூர்வமான தகவல் அளிக்கும் முறை தேசத்தின் நலன்களைக் காப்பதாக தெரிவித்தார்.
இந்திய தகவல் பணி அதிகாரிகள் திறம்பட தங்களது பணிகளை மேற்கொண்டு மக்களுக்கு தகவல்களை வழங்கி வருவதை அவர் சுட்டிக்காட்டினார். மத்திய அரசின் கொள்கைகள் மற்றும் முக்கியத் திட்டங்களை மக்களுக்கு எளிதில் கொண்டு செல்வதில் இந்த அதிகாரிகள் மிக முக்கியப் பங்காற்றுவதாக அவர் குறிப்பிட்டார். தற்போது தொழில்நுட்பம் முக்கியப் பங்காற்றுவதாக அவர் குறிப்பிட்டார். 280 வார்த்தைகளை கொண்ட ஒரு ட்விட்டர் பதிவு உலகம் முழுவதிலும் உள்ள 800 கோடி மக்கள் மத்தியில் தாக்கத்தை ஏற்படுத்தும் தன்மை கொண்டது என அவர் கூறினார். நவீன தொழில்நுட்பத்தை பயன்படுத்தி தகவல்களை மக்களுக்கு உடனுக்குடன் பகிர்வதில் அதிகாரிகள் அதிக கவனம் செலுத்த வேண்டும் என்றும் அவர் கேட்டுக்கொண்டார்.
கோவிட் பாதிப்புக்கு பின்னர் தொழில்நுட்பம் மேலும் முக்கிய பங்காற்றுவதாக கூறிய அவர், உலகின் மிகப்பெரிய ஜனநாயக நாடான இந்தியாவில் புதிய தகவல் பரிமாற்ற முறைகளில் அனைவருக்கும் சமமான பங்களிப்பை வழங்க வேண்டும் என்று குறிப்பிட்டார்.
போலி தகவல்கள் பரப்பப்படுவதை தடுப்பதிலும் இந்திய தகவல் பணி அதிகாரிகள் முக்கியப் பங்காற்றுவதாக அவர் தெரிவித்தார். பொய்யான தகவல்கள் ஜனநாயகத்திற்கும், தேசத்திற்கும் ஆபத்தானவை என்றும் அவர் கூறினார். டிஜிட்டல் தளங்களில் வதந்திகளும், பொய்யான தகவல்களும் பரவுவதை தடுப்பதில் அதிகாரிகள் அதிக கவனம் செலுத்த வேண்டும் என்றும் அவர் கேட்டுக்கொண்டார்.
மூன்று தொகுப்புகளைச் சேர்ந்த 52 அதிகாரிகளுக்கு பாராட்டு தெரிவித்த அமைச்சர் திரு அனுராக் தாக்கூர், இளம் அதிகாரிகள் அர்ப்பணிப்புடன் தேசத்திற்கு பணியாற்றுவதில் மகிழ்ச்சியடைவதாக கூறினார்.
SM/PLM/RS/KRS
(Visitor Counter : 74
பிரதமர் அலுவலகம்
நாடாளுமன்ற வளாகத்தில் மகாத்மா காந்திக்கு பிரதமர் மரியாதை
காந்தி ஜெயந்தியையொட்டி, நாடாளுமன்ற வளாகத்தில் இன்று மகாத்மா காந்திக்கு பிரதமர் திரு நரேந்திர மோடி மரியாதை செலுத்தினார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது;
‘’ இன்று காலையில், பிரதமர் திரு நரேந்திர மோடி நாடாளுமன்ற வளாகத்தில் மகாத்மா காந்திக்கு மரியாதை செலுத்தினார்’’
சிறப்பு சேவைகள் மற்றும் கட்டுரைகள்
புதுவைப் பல்கலைக்கழகத்திற்கு எதிராக திரு ஆனந்த் கோரிய சிபிஐ விசாரணையின் மீதான மாண்புமிகு சென்னை உயர் நீதிமன்ற உத்தரவுக்கு மாண்புமிகு இந்திய உச்ச நீதிமன்றம் தடை விதித்துள்ளது
மாண்புமிகு இந்திய உச்ச நீதிமன்றம், 4 செப்டம்பர் 2023 திங்கட்கிழமை அன்று, திரு ஆனந்த் அவர்களால் தொடரப்பட்ட வழக்கு எண். 7336/2022 அளித்த குற்றச்சாட்டுகளின் அடிப்படையில் புதுவை பல்கலைக்கழகத்தின் மீது வழக்குப் பதிவு செய்யுமாறு மத்திய புலனாய்வுப் பிரிவுக்கு  மாண்புமிகு சென்னை உயர்நீதிமன்றம் பிறப்பித்த இறுதி உத்தரவுகளுக்குத் தடை விதித்தது.
மாண்புமிகு நீதிபதி பி.எஸ்.நரசிம்ஹா மற்றும் மாண்புமிகு நீதிபதி மனோஜ் மிஸ்ரா ஆகியோர் அடங்கிய அமர்வு, ஆகஸ்ட் 09, 2023 தேதியிட்ட உத்தரவுடன் வாசிக்கப்பட்ட 24 ஜூலை 2023 அன்று சென்னை உயர் நீதிமன்றத்தின் உத்தரவை நிறுத்தி வைத்தது.
மாண்புமிகு இந்திய உச்ச நீதிமன்றத்தில் புதுவைப் பல்கலைக்கழகம் தாக்கல் செய்த மனுக்களில், புதுவைப் பல்கலைக்கழகத்தின் ஓய்வுபெற்ற பேராசிரியரும் முன்னாள் மனிதவள மேம்பாட்டு மையத்தின் இயக்குநருமான டாக்டர் எஸ். ஹரிஹரன் அவர்களின் பிரச்சினையில் தற்போதைய துணைவேந்தர் மற்றும் பிற அதிகாரிகளின் பெயர்களை களங்கப்படுத்தும் நோக்கோடு உண்மைகளை மறைக்கவும் தவறாகச் சித்தரிக்கவும் திரு.ஆனந்த் அவர்கள் வேண்டுமென்றே இந்த மனுவைத் தாக்கல் செய்துள்ளார். மேலும் அவருடைய மனுவானது அரைகுறையான தகவல்களின் அடிப்படையிலானது என்றும் மாண்புமிகு சென்னை உயர்நிதிமன்றத்தால் வழங்கப்பட தீர்ப்பானது இந்திய அரசு மற்றும் புதுவைப் பல்கலைக்கழகம் போன்ற தொடர்புடைய தரப்பினரை வழக்கு தொடர்பான பதிவுகள் மற்றும் கருத்துக்கள் கூட பரிசீலிக்காமல் பிறப்பித்ததாகும்.
மேலும், புதுவைப் பல்கலைக்கழகத்தின் ஓய்வுபெற்ற பேராசிரியரும் முன்னாள் மனிதவள மேம்பாட்டு மையத்தின் இயக்குநருமான டாக்டர் எஸ். ஹரிஹரன் மீதான குற்றச்சாட்டு முந்தைய 2015 ஆம் ஆண்டு பெறப்பட்ட புகாரின் ஒரு பகுதி என்றும், ஏற்கனவே மத்திய ஊழல் கண்காணிப்பு ஆணையத்தால் ஆய்வு செய்யப்பட்ட ஒன்று என்று புதுவைப் பல்கலைக்கழகம் சுட்டிக்காட்டியுள்ளது. 2019 அக்டோபரில் இந்த வழக்கை முடிக்குமாறு கல்வி அமைச்சகத்திற்கு மத்திய ஊழல் கண்காணிப்பு ஆணையம் பரிந்துரைத்தது.
ஜூலை 24, 2023 தேதியிட்ட Crl OP எண். 7336/2022 மற்றும் 09 ஆகஸ்ட் 2023 .தேதியிட்ட Crl. MP. SR. எண். 38644/2023 வழக்குகளில் மாண்புமிகு சென்னை உயர்நீதிமன்றத்தால் 24 ஜூலை 2023 தேதியிட்ட இறுதி உத்தரவுகளிலிருந்து மாண்புமிகு இந்திய உச்ச நீதிமன்றத்தின் அமர்வு மத்திய புலனாய்வுப் பிரிவு  விசாரணைக்கு தடை விதித்து சம்பந்தப்பட்ட தரப்பினருக்கு நோட்டீஸ் அனுப்ப உத்தரவிட்டுள்ளது.
மத்திய பணியாளர் தேர்வாணையம்
சிவில் சர்வீசஸ்-2019 தேர்வு முடிவுகள்
மத்திய பணியாளர் தேர்வாணையம், சென்ற 2019 செப்டம்பரில் நடத்திய சிவில் சர்வீசஸ் முக்கிய தேர்வு மற்றும் 2020 பிப்ரவரி முதல் ஆகஸ்ட் வரையில் நடத்திய நேர்முகத் தேர்வு ஆகியவற்றின் அடிப்படையில் தேர்ச்சி பெற்ற தேர்வர்களின், பட்டியலை வெளியிட்டுள்ளது.
இவர்கள், இந்திய நிர்வாகப் பணி, இந்திய அயலுறவுப் பணி, இந்திய காவல்துறை பணி மற்றும் குரூப் ‘ஏ’, குரூப் ‘பி’ மத்திய அரசுப் பணிகளில் நியமிக்கப்படுவார்கள்.
மொத்தம் 829 தேர்வர்கள் இந்தத் தேர்வில் தேர்ச்சிப் பெற்றுள்ளனர்.
தேர்வு முடிவுகளை இந்த இணைப்பில் காணலாம்: https://static.pib.gov.in/WriteReadData/userfiles/Final_result_english_2019.pdf
இத்தேர்வு முடிவுகள் தொடர்பான விரிவான தகவல்களை மத்தியப் பணியாளர் தேர்வாணையத்தின் இணைய தளத்தில் காணலாம்.
------
(Visitor Counter : 178
பிரதமர் அலுவலகம்
அனைத்து மாநில சுற்றுச்சூழல் அமைச்சர்களின் தேசிய மாநாட்டை 23-ந் தேதி பிரதமர் தொடங்கிவைக்கிறார்
வாழ்க்கை, பருவநிலை மாற்றம், பிளாஸ்டிக் கழிவுகளை சமாளித்தல், வனவிலங்குகள் மற்றும் வனமேலாண்மை தொடர்பான விஷயங்களில் மத்திய, மாநில அரசுகளுக்கிடையே ஒருங்கிணைப்பை மாநாடு உருவாக்கும்
பிரதமர் திரு நரேந்திர மோடி, குஜராத்தின் ஏக்தா நகரில் செப்டம்பர் 23-ந் தேதி காலை 10:30 மணிக்கு காணொலி மூலம் சுற்றுச்சூழல் அமைச்சர்களின் தேசிய மாநாட்டைத் தொடங்கி வைத்து உரையாற்றுகிறார்.
கூட்டுறவு கூட்டாட்சியின் உணர்வை முன்னெடுத்துச் செல்லும் வகையில், பன்முக அணுகுமுறையின் மூலம் பிளாஸ்டிக் மாசுபாட்டை நீக்குதல், காலநிலை மாற்றத்தை திறம்பட எதிர்த்துப் போராடுவதற்கான மாநில செயல்திட்டங்கள் போன்ற விஷயங்களில் சிறந்த கொள்கைகளை வகுப்பதில் மத்திய மற்றும் மாநில அரசுகளுக்கு இடையே மேலும் ஒருங்கிணைப்பை உருவாக்கும் வகையில் மாநாடு கூட்டப்படுகிறது. பயன்பாட்டில் இல்லாத நிலத்தை மீட்டெடுப்பதற்கும், வனவிலங்குகளை பாதுகாப்பதற்கும் சிறப்பு முக்கியத்துவம் கொடுத்து வனப் பரப்பை அதிகரிப்பதில் இந்த மாநாடு கவனம் செலுத்தும்.
செப்டம்பர் 23 மற்றும் 24 ஆகிய தேதிகளில் நடைபெறவுள்ள இந்த இரண்டு நாள் மாநாட்டில், வாழ்க்கை, காலநிலை மாற்றத்தை எதிர்த்துப் போராடுதல் , பரிவேஷ்  ; வன மேலாண்மை; மாசு தடுப்பு மற்றும் கட்டுப்பாடு; வனவிலங்கு மேலாண்மை; பிளாஸ்டிக் மற்றும் கழிவு மேலாண்மையை கடைப்பிடித்தல் ஆகிய தலைப்புகளுடன் ஆறு கருப்பொருள் அமர்வுகள் நடைபெறும்.
சுகாதாரம் மற்றும் குடும்ப நலத்துறை அமைச்சகம்
மூளைக்காய்ச்சல் சிகிச்சை முறையை வலுப்படுத்த மத்திய மருத்துவக் குழு: டாக்டர் ஹர்ஷ் வர்தன் அமைத்துள்ளார்
பீகாரில் உள்ள முசாபர்பூரில் பரவும் மூளைக்காய்ச்சல் நோய்களுக்காக அளிக்கப்படும் சிகிச்சை முறைகளை மத்திய சுகாதார மற்றும் குடும்ப நலத்துறை அமைச்சர் டாக்டர் ஹர்ஷ் வர்தன் இன்று புதுதில்லியில் மதிப்பாய்வு செய்தார். தற்போதுள்ள சூழ்நிலையை கட்டுப்படுத்துவதற்காக எடுக்கப்பட்ட பொது சுகாதார நடவடிக்கைகளையும் அமைச்சர் இந்தக் கூட்டத்தில் ஆய்வு செய்தார். பாதிக்கப்பட்ட மாவட்டங்களில் எடுக்கப்பட்ட முயற்சிகள் மற்றும் நடவடிக்கைகளை மேலும் வலுப்படுத்துவதற்காக உடனடியாக மூத்த குழந்தை மருத்துவர்கள் மற்றும் மருத்துவ உதவியாளர்கள் அடங்கிய 5 குழுக்களை அங்கு உடனடியாக அனுப்புமாறு அமைச்சர் கூறினார். ஆர்.எம்.எல். மருத்துவமனை சப்தர் ஜங் மற்றும் லேடி ஹார்டிங் மருத்துவக் கல்லூரி ஆகியவற்றின் 10 குழந்தை மருத்துவர்களும்  மற்றும் 5 மருத்துவ உதவியாளர்களும், 5 குழுக்களாக அனுப்பப்படுவார்கள். “இக்குழுக்கள் மருத்துவமனைகளில் நோயாளிகளுக்கு வழங்கப்படும் மருத்துவ கவனிப்பை வலுப்படுத்துவதோடு புறநோயாளிகளின் கவனிப்பையும் மேம்படுத்தும்” என்றும் டாக்டர் ஹர்ஷ் வர்தன் கூறினார்.
மத்திய சுகாதார மற்றும் குடும்ப நலத்துறை அமைச்சகத்தின் துணைச் செயலர் திரு.லாவ் அகர்வால் தலைமையிலான உயர்மட்ட மத்தியக் குழு கடந்த 3 நாட்களாக அப்பகுதியிலேயே தங்கி அங்குள்ள நிலைமையை கண்காணித்து வருகிறது. சமூகப் பொருளாதார ஆய்வை மேற்கொண்டு பொருளாதார இணைப்பை சுட்டிக் காட்டவும் இக்குழு அமைக்கப்பட்டது” என்று மத்திய சுகாதாரத் துறை அமைச்சர் மேலும் கூறினார்.
மேலும் பாதிக்கப்பட்டுள்ள பகுதிகளில் 24 மணி நேரமும் இயங்கக் கூடிய 10 கூடுதல் ஆம்புலன்ஸ் வண்டிகள் இயக்கப்படுகின்றன. 16 முதன்மை அதிகாரிகள்  பாதிக்கப்பட்ட பகுதிகளில் உள்ள ஆரம்ப சுகாதார நிலையங்களில் பணிபுரிய உள்ளனர். சுகாதார கட்டமைப்பை வலுப்படுத்துவதற்காகவும், நோயாளிகளின் போக்குவரத்திற்கு உதவுவதற்காகவும், நோயாளிகள் குடும்பத்தினரால் தனிப்பட்ட முறையில் மருத்துவமனைகளுக்கு மாற்றப்பட்டால் ஆம்புலன்ஸ் கட்டணத்தை திருப்பிச் செலுத்துவதற்கான ஏற்பாட்டையும் மாநில அரசு செய்துள்ளது.
பாதுகாப்பு அமைச்சகம்
செகந்திரபாத்தில் பாதுகாப்பு மேலாண்மை கல்லூரி மற்றும் பைஷன் படைப்பிரிவை பார்வையிட்டார் ராணுவ தளபதி
செகந்திராபாத்தில் உள்ள பாதுகாப்பு மேலாண்மை கல்லூரி மற்றும் பைசன் படைப்பிரிவை ராணுவ தளபதி ஜெனரல் மனோஜ் முகுந்த் நரவானே பார்வையிட்டார். பாதுகாப்பு மேலாண்மை கல்லூரியில் அதிகாரிகள் மற்றும் மாணவர்கள் இடையே ராணுவ தளபதி கலந்துரையாடினார். அப்போது, தற்போதைய பாதுகாப்பு சூழல், புவி யுக்தியின் தாக்கங்கள், திறன் மேம்பாடு, ராணுவ படையின் பயன்பாடு, நவீனமயமாக்கல், ஒருங்கிணைப்பு ஆகியவை குறித்து பேசினார்.
போர் மற்றும் அமைதி காலங்களில் முப்படைகளும் இணைந்து செயல்பட, முப்படை தளபதி பதவி, ராணுவ விவகாரத்துறை  ஆகியவற்றை மத்திய அரசு உருவாக்கியது மிகச் சிறப்பான முடிவு என்றும் இது நீண்ட கால கோரிக்கை என்றும் ராணுவ தளபதி நரவானே கூறினார்.
பாதுகாப்பு மேலாண்மை கல்லூரியில், நிர்வாகம், தொழில்நுட்பம், யுக்திகள் தொடர்பான பணிகளை ராணுவ தளபதி பாராட்டினார். இந்நிகழ்ச்சியில் பொன்விழா ஆண்டு நினைவு இதழையும் அவர் வெளியிட்டார்.
செகந்திராபாத்தில் பைசன் படைப்பிரிவை பார்வையிட்ட ராணுவ தளபதிக்கு, பாதுகாப்பு மற்றும் தயார் நிலை குறித்து மேஜர் ஜெனரல் அலோக் ஜோஷி விளக்கினார். பைசன் படைப்பிரிவின் செயல்பாடுகளையும், சமீபத்தில் ஏற்பட்ட வெள்ள பாதிப்பில் பைசன் படைப்பிரிவின் மீட்பு பணிகள், மற்றும் கொவிட்டுக்கு எதிரான போராட்டத்தில் மேற்கொள்ளப்பட்ட பாதுகாப்பு நடவடிக்கைகளை அவர் பாராட்டினார். அதன்பின்னர், செகந்திராபாத்தில் உள்ள சிமுலேட்டர் மேம்பாட்டு பிரிவு, அபாச்சி ஹெலிகாப்டர் தயாரிப்பாக ஐதராபாத்தில் உருவாக்கப்பட்டுள்ள டாடா போயிங் ஏரோஸ்பேஸ் நிறுவனம் ஆகியவற்றையும் ராணுவ தளபதி ஜெனரல் மனோஜ் முகுந்த் நரவானே பார்வையிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1666477
(Visitor Counter : 135
குடியரசுத் துணைத் தலைவர் செயலகம்
சிக்கலான நேரங்களில் இலக்கியம் நம்பிக்கை மற்றும் நன்நம்பிக்கையை அளிக்கிறது: குடியரசு துணைத் தலைவர்
‘‘சிக்கலான நேரங்களில் நம்பிக்கை மற்றும் நன்னம்பிக்கை நிறைந்த புதிய அனுபவங்களுக்கான வழிகளை இலக்கியம் அளிக்கிறது’’ என குடியரசு துணைத் தலைவர் திரு எம். வெங்கையா நாயுடு கூறினார். “இடங்கள், நிகழ்வுகள் மற்றும் அனுபவங்களை இலக்கிய நூல்கள் மீண்டும் உருவாக்கி, நாம் நம்மை இழக்கும் உலகுக்குள் மாயமாக தப்பிச் செல்ல வைக்கின்றன’’ என அவர் கூறினார்.
‘டைம்ஸ் இலக்கிய திருவிழா’ நிகழ்ச்சியில் குடியரசு துணைத் தலைவர் திரு எம். வெங்கையா நாயுடு பேசியதாவது:
நெருக்கடியான நேரத்தில், இலக்கியம்தான் பொருத்தமான கேள்விகளை எழுப்பி, பொருத்தமான பதில்களை அளிக்கும். படைப்பாளிகளாக, ஒழுக்கவாதிகளாக, வழிக்காட்டிகளாக மற்றும் தத்துவவாதிகளாக - இலக்கியவாதிகள், தங்கள் படைப்புகள் மூலம், நமது கற்பனையை பல வழிகளில் ஈர்க்கின்றனர்.
வேறு எதுவும் செல்ல முடியாத வகையில், சிறந்த எழுத்துக்கள் நம்மை பல வழிகளில் சென்றடைகின்றன. காலம் மற்றும் இடத்தின் அனைத்து வரம்புகளையும் தாண்டிய அனுபவத்தில், நாம் வார்த்தைகளின் உலகில் நம்மை இழக்கிறோம். சிறந்த படைப்பில் ஒருவர் மூழ்குவதற்கு பொருத்தமான நேரம் என்று எதுவும் இல்லை.
பழங்காலத்திலிருந்தே, அறிவு மற்றும் ஞானத்தின் களஞ்சியமாக இந்தியா இருந்திருக்கிறது. இது கலாச்சாரத்தின் புகழ்பெற்ற தொட்டில். இது வேதங்கள், உபநிடதங்கள் உட்பட தத்துவத்தின் விலைமதிப்பற்ற பொக்கிஷங்கள் மற்றும் பகவத் கீதை, என்றும் அழியாத இதிகாசங்களான ராமாயணம் மற்றும் மகாபாரதம், பஞ்சதந்திர கதைகள், அறிவுரை கதைகள், காளிதாசரின் நாடகங்கள் போன்றவற்றை வழங்கியுள்ளது.
இவ்வாறு குடியரசு துணைத் தலைவர் திரு எம். வெங்கையா நாயுடு பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749622
திறன் மேம்பாடு மற்றும் தொழில் முனைவோர் அமைச்சகம்
பிரதமரின் தேசிய தொழிற்பழகுநர் மேளா இந்தியாவின் 242 மாவட்டங்களில் ஜனவரி 9 அன்று நடைபெறுகிறது
திறன் இந்தியா திட்டத்தின் கீழ் இந்திய இளைஞர்களுக்கு தொழில் வாய்ப்புகளை அதிகரிக்கும் பிரதமர் திரு நரேந்திர மோடியின் தொலைநோக்குப் பார்வையின் ஒரு பகுதியாக, திறன் மேம்பாடு மற்றும் தொழில்முனைவோர் அமைச்சகம், பிரதமரின் தேசிய தொழிற்பழகுநர் மேளாவை ஜனவரி 9 அன்று ஏற்பாடு செய்துள்ளது. இந்தியாவின் 28 மாநிலங்கள் மற்றும் யூனியன் பிரதேசங்களில் 242 மாவட்டங்களில் இந்த மேளா நடைபெறுகிறது.
இந்த மேளாவின் ஒரு அங்கமாக, உள்ளூர் இளைஞர்களுக்கு தொழிற்பழகுநர் பயிற்சி மூலம் தங்கள் தொழில் வாழ்க்கையை வடிவமைக்க பொருத்தமான வாய்ப்புகளை வழங்குவதற்காக உள்ளூர் வணிக நிறுவனங்கள் அழைக்கப்பட்டுள்ளன. இந்நிகழ்ச்சியில் பல்வேறு துறைகளை பிரதிநிதித்துவப்படுத்தும் பல நிறுவனங்களின் பங்கேற்பு சாட்சியாக இருக்கும். பங்கேற்கும் நிறுவனங்களுக்கு ஒரே தளத்தில் சாத்தியமான பயிற்சியாளர்களை சந்திக்கவும், விண்ணப்பதாரர்களை அந்த இடத்திலேயே தேர்வு செய்யவும் வாய்ப்பு ஏற்படும். தொழில் பழகுநர்கள் தங்களின் வாழ்வாதாரத்தை வலுப்படுத்தவும், புதிய திறன்களைக் கற்றுக்கொள்ளவும் வாய்ப்பு கிடைக்கும்.
தனிநபர்கள் https://www.apprenticeshipindia.gov.in/ ஐப் பார்வையிடுவதன் மூலம் மேளாவிற்குப் பதிவு செய்யலாம். 5 ஆம் வகுப்பு முதல் 12 ஆம் வகுப்பு வரை தேர்ச்சி பெற்று திறன் பயிற்சி சான்றிதழ் பெற்றவர்கள் அல்லது ஐடிஐ டிப்ளமோ முடித்தவர்கள் அல்லது பட்டதாரிகள் இந்த பயிற்சி மேளாவில் விண்ணப்பிக்கலாம். விண்ணப்பதாரர்கள் தங்களின் விண்ணப்பத்தின் மூன்று நகல்களையும், அனைத்து மதிப்பெண் பட்டியல்கள் மற்றும் சான்றிதழ்களின் மூன்று நகல்களையும், புகைப்பட அடையாள அட்டை  மற்றும் மூன்று பாஸ்போர்ட் அளவு புகைப்படங்களையும் அந்தந்த இடங்களுக்கு எடுத்துச் செல்ல வேண்டும். ஏற்கனவே பதிவு செய்தவர்கள் உரிய அனைத்து ஆவணங்களுடன் நிகழ்ச்சி நடைபெறும் இடத்திற்குச் செல்லுமாறு கேட்டுக் கொள்ளப்பட்டுள்ளனர். இந்த கண்காட்சியின் மூலம், விண்ணப்பதாரர்கள் தொழிற்கல்வி மற்றும் பயிற்சிக்கான தேசிய கவுன்சிலால் அங்கீகரிக்கப்பட்ட சான்றிதழ்களைப் பெறுவார்கள்.